CELEX: C2005/193/49
Language: lt
Date: 2005-08-06 00:00:00
Title: Byla T-192/05 Franky Callewaert ir kitų ieškovų 2005 m. gegužės 4 d. pareikštas ieškinys Europos Bendrijų Komisijai

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/29
            
         Franky Callewaert ir kitų ieškovų 2005 m. gegužės 4 d. pareikštas ieškinys Europos Bendrijų Komisijai
   (Byla T-192/05)
   (2005/C 193/49)
   Proceso kalba: prancūzų
   2005 m. gegužės 4 d. Europos Bendrijų Pirmosios instancijos teisme buvo pareikštas Franky Callewaert, gyvenančio Roeselare (Belgija), ir kitų ieškovų, atstovaujamų advokatų Georges Vandersanden ir Laure Levi, ieškinys Europos Bendrijų Komisijai.
   Ieškovai Pirmosios instancijos teismo prašo:
   
               —
            
            
               panaikinti sprendime dėl priėmimo į darbą ieškovų priskyrimą tam tikram lygiui tiek, kiek šis priskyrimas yra pagrįstas naujųjų nuostatų XIII priedo 12 straipsnio 3 dalimi;
            
         
               —
            
            
               įvertinti visą ieškovų tarnybą (įskaitant ir jų pataisyto lygio patirties įvertinimą, teisę būti perkeltam į aukštesnę pakopą ir teisę į pensiją) atsižvelgiant į lygį, kuriam jie turėjo būti priskirti remiantis pranešimu apie konkursą, po kurio jie buvo įrašyti į priėmimo į darbą rezervo sąrašą, arba į šiame pranešime apie konkursą nurodytą lygį, arba į jį atitinkantį lygį pagal naujuosius nuostatus (ir atitinkamą pakopą pagal taisykles, galiojusias iki 2004 m. gegužės 1 d.) po sprendimo dėl jų paskyrimo;
            
         
               —
            
            
               priteisti ieškovams delspinigius, skaičiuojamus pagal Europos centrinio banko jo pagrindinėms refinansavimo operacijoms nustatytas palūkanų normas, pridedant du procentinius punktus, nuo viso skirtumo tarp užmokesčio atitinkančio paskyrimą, nurodytą sprendime dėl jo priėmimo į darbą, ir to, kuris jam turėjo būti suteiktas, iki datos, kai bus priimtas sprendimas dėl teisėto jam lygio suteikimo;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra tapatūs nurodytiems byloje T-58/05 ir panašūs į nurodytus bylose T-130/05, T-160/05, T-162/05, T-164/05, T-170/05 ir T-183/05.